Brent Index  ราคาเฉลี่ย ของน้ำมันดิบ Brent
ลมหนาวเริ่มคืบคลานเข้ามาแล้วนะครับ สำหรับท่านที่ซื้อ Oil Futures
29 ต.ค. 2565

ลมหนาวเริ่มคืบคลานเข้ามาแล้วนะครับ สำหรับท่านที่ซื้อ Oil Futures 
คงทราบกันแล้วว่าในเดือนนี้มีสัญญา Oil Futures ครบกำหนดอายุไปแล้วเมื่อวันที่ 15 พ.ย.ที่ผ่านมา ซึ่งเมื่อสัญญา Oil Futures ครบกำหนดอายุ ก็มีผู้ลงทุนสนใจสอบถามเข้ามาว่า การคิดราคาเพื่อใช้ชำระราคาครั้งสุดท้ายมีวิธีคำนวณอย่างไร ในสัปดาห์นี้ คอลัมน์ “นัดพบอนุพันธ์” จึงขอนำรายละเอียดเกี่ยวกับการคิดราคา Final Settlement Price ซึ่งคำนวณจาก Brent Index มานำเสนอกันนะครับ 
คำว่า “Index” อาจทำให้หลายท่านรู้สึกไม่คุ้นเคย แต่สำหรับ Brent Index ที่จะพูดถึงนี้เป็นราคาเฉลี่ยของน้ำมันดิบ Brent ที่มีการซื้อขายกันในวันนั้นๆ เลย อย่างเช่น ถ้า Brent Index อยู่ที่ 113.10 นั่นหมายถึง ราคาน้ำมันดิบ Brent ที่ซื้อขายอยู่ในตลาดเฉลี่ยอยู่ที่ประมาณ 113.10 เหรียญสหรัฐต่อ 1 บาร์เรล ดังนั้นผู้ลงทุนจึงอาจใช้ Brent Index นี้เป็นตัวแทนของการเคลื่อนไหวของราคาน้ำมันดิบ Brent ได้
ข้อมูล Brent Index ถือว่ามีประโยชน์อย่างมาก เพราะทำให้ผู้ที่ไม่มีธุรกิจเกี่ยวเนื่องกับน้ำมันมาก่อนสามารถติดตามราคาน้ำมันได้ ทั้งนี้เนื่องจากการซื้อขายน้ำมันดิบในตลาดจริง หรือที่เรียกว่า Cash Market หรือ Spot Market นั้น จะเป็นแบบต่อรองราคา (Over the Counter หรือ OTC) ระหว่างผู้ซื้อกับผู้ขาย ไม่ได้ผ่านตลาดที่จัดตั้งอย่างเป็นทางการ ราคาซื้อขายน้ำมันดิบในตลาด OTC จึงไม่ได้มีการประกาศให้ผู้ที่สนใจทั่วไปทราบ 
อย่างไรก็ดี สำหรับผู้ที่ประกอบธุรกิจน้ำมันขนาดใหญ่นั้น จะมีช่องทางในการเข้าถึงข้อมูลมากกว่าคนทั่วไป เพราะจะมีหน่วยงานที่เรียกว่า Assessment Provider หรือ Media เช่น Platts หรือ Argus ที่เป็นผู้รวบรวมข้อมูลการซื้อขายในตลาด OTC รวมถึงประเมินหาราคาอ้างอิงของน้ำมันดิบแต่ละประเภทในแต่ละวัน อย่างไรก็ตาม Media เหล่านี้จะเผยแพร่ข้อมูลดังกล่าวแก่เฉพาะสมาชิกผู้ใช้บริการเท่านั้น และการขอใช้บริการก็จะมีการคิดราคาข้อมูลค่อนข้างสูง
เพื่อให้ผู้ประกอบการและผู้ลงทุนทั่วไปทราบราคาน้ำมันดิบ Brent ตลาด The Inter Continental Exchange (ICE) จึงคำนวณ Brent Index โดยนำราคาน้ำมันดิบจากรายการซื้อขายที่ Media รายงานภายในวันนั้น มาหาค่าเฉลี่ยเพื่อกำหนดเป็นราคากลางของน้ำมันดิบ Brent โดยรายการซื้อขายดังกล่าวต้องมีรายละเอียดตามเงื่อนไขที่ ICE กำหนด เช่น ขนาดการซื้อขายต้องใหญ่กว่า 6 แสนบาร์เรล เป็นต้น
สำหรับรายละเอียดการคำนวณ Brent Index นั้น ตลาด ICE ได้เผยแพร่เป็นการทั่วไปในเว็บไซต์ และยังได้ประกาศราคาที่คำนวณได้ให้ทราบในทุกๆ วันทำการ โดยจะประกาศราคาในวันทำการรุ่งขึ้นประมาณเที่ยงวันตามเวลาของลอนดอน (หรือประมาณ 6 โมงเย็น ถึง 1 ทุ่มของไทย) ดังนั้นหากผู้ลงทุนเห็น Brent Index ของวันที่ 13 พ.ย. ราคาดังกล่าวจึงเป็นราคาที่คำนวณมาจากการซื้อขายน้ำมันดิบ Brent ในตลาด OTC ของวันที่ 12 พ.ย. 
ทั้งนี้ สัญญา Oil Futures เดือน พ.ย. ของ TFEX (BRX11) ที่ครบกำหนดอายุเมื่อวันที่ 15 พ.ย.ที่ผ่านมานั้น จึงเป็นราคา Brent Index จากตลาด